વરિષ્ઠ અધિકારીઓએ જણાવ્યું હતું કે આ વિશ્લેષણનો હેતુ ઉરી હુમલા અંગે પાકિસ્તાન વિરુદ્ધ પાકા પુરાવા એકત્ર કરવાના છે કે જેથી તેનું સીધું કનેકશન પુરવાર થઈ શકે. ઉરી અને હંદવાડામાં માર્યા ગયેલા આતંકવાદી પાસેથી ઊર્જા વધારવાની દવાઓ મળી હતી. જેના પર પાકિસ્તાનનું લેબલ જોવા મળ્યું છે જે એક પણ પુરાવો છે. એક અધિકારીએ જણાવ્યું હતું કે આ સ્ટિરોઈડનાં ઈન્જેકશન હતાં. જે શરીરને સ્ફૂર્તિ આપતાં હોય છે. અગાઉ આતંકીઓ બીજા પ્રકારની ડ્રગ્સનો ઉપયોગ કરતા હતા. આ દરમિયાન એનઆઈએની ૧૦-૧૨ સભ્યોની ટીમે શુક્રવારથી હંદવાડાના લાંગેટમાં થયેલા આતંકી હુમલાની તપાસ શરૂ કરી દીધી છે. તપાસ દ્વારા જાણવા મળ્યું છે કે આ દવાઓ એ મેડિકલ કિટનો ભાગ છે, જે પ્રત્યેક મોડ્યુલના ચાર ઘૂસણખોરને આપવામાં આવે છે. આ કિટમાં સ્ટિરોઈડ, એન્ટી બાયોટિક્સ અને પેઈનકિલર્સ ઉપરાંત બેન્ડેજ અને સિરિન્જનો પણ સમાવેશ થાય છે.